Exitoso prome dia di Aruba College Fair 2012 | Diario Online
Home General Exitoso prome dia di Aruba College Fair 2012
Exitoso prome dia di Aruba College Fair 2012
ORANJESTAD(AAN)—E prome dia di Aruba College Fair 2012 cual a tuma lugar na Renaissance Convention Center tabata hopi bon bishita.
Studiantenen di diferente scolnan a participa na e vento, hopi di nan a atende e diferente lecturanan interesante cu a wordo ofreci for di 12or di merdia pa e sigiente oradornan e instancianan: Studiekeuze 123, Gomez & Bikker law offices, Departamento di Enseñansa, Aruba Scholarship Foundation, TNO y Colegio Arubano.
Representantenan di diferente institucionan educacional local y internacional, incluyendo ‘hogescholen’ y universidanan for di Hulanda; Noord y Zuid America y America Centraal ; y Caribe ta presente pa duna splicacion encuanto e diferente estudionan disponibel pa nos studiantenan.
Tambe diferente companianan local ta representa na e evento aki pa duna informacion na studiantenan tocante nan necesidadnan professional den futuro cercano y asina stimula studiantenan pa scohe un estudio den cual tin posibilidadnan di trabou.
Aruba College Fair ta invita tur studiante y mayornan cu no a logra bishita e evento importante e interesante aki ainda pa bishita e college fair diasabra dia 10 di november for di 10’or di mainta pa 6’or di atardi.
Previous articleDialogo Social ta e vehiculo pa cualkier pais cu kier progresa y tin consenso pa tuma decision
Next articleCOBA FOR DI “BAUL DI HUCONA” (8)